אופטימוס פריים

| --- | --- |

אופטימוס פריים המקורי מהדור הראשון.
 שם ספר:  כל ספרי רובוטריקים
 שם סרט:  רובוטריקים: הסרט רובוטריקים רובוטריקים 2: הנקמה רובוטריקים 3: אפלת הירח רובוטריקים 4: עידן ההכחדה רובוטריקים: האביר האחרון רובוטריקים: ההתחלה
 תוכנית טלוויזיה:  הרובוטריקים רובוטריקים: ניצוץ כדור הארץ
 הופעה ראשונה:  More Than Meets the Eye, Part 1
 הופעה אחרונה:  רובוטריקים: ההתחלה
 גילום הדמות:  פיטר קאלן
 דיבוב:  פיטר קאלן
 דיבוב בשפה העברית:  גלעד קלטר אסף פריינטא
 מידע
 שם אמיתי:  אוריון פקס
 כינויים:  אופטימוס
 גזע:  רובוטריק סייבטרוני
 מין:  זכר
 מקצוע:  מנהיג הרובוטריקים
 נטייה:  טוב וסדר, מאמין בזכויות כל היצורים בעלי יכולת חישה
 מומחיות:  הנהגה, אסטרטגיה צבאית
 כלי נשק:  רובה אנרגיה, גרזן אנרגיה וחרב סייברטרונית
 כלי רכב:  שינוי צורה למשאית סמי-טריילר
 סגנון לחימה:  חמוש ברובה וכן בגרזן קרב אנרגטי וחרב אנרגיה
 דת:  נצרות
 אזרחות:  ארצות הברית
 דמויות קשורות
 חברים:  כל הרובוטריקים מגטרון
 אויבים:  כל השקרניקים מגטרון (לשעבר)
צעצוע של אופטימוס פריים מהדור הראשון
אופטימוס פריים (באנגלית: Optimus Prime) הוא דמות בדיונית מזיכיון הרובוטריקים, הכולל סדרות טלוויזיה, אנימציה, סרטי קולנוע, קומיקס וצעצועים, ועוסק במאבק בין שתי סיעות רובוטים חייזריים משני צורה, כאשר בני האדם בתווך. פריים הוא מנהיג הרובוטריקים, סיעה של רובוטים משני צורה מכוכב הלכת סייברטרון. הרובוטריקים הטובים (Autobots במקור) מנהלים מלחמה מתמשכת נגד סיעה יריבה של רובוטים הנקראים "שקרניקים" (Decepticons במקור) ונגד מנהיגם האכזר מגהטרון. אופטימוס פריים מתואר כמנהיג אמיץ, חזק, חכם ורחום, שכל תכליתו היא לעזור לסביבתו. הוא מתואר כבעל חוש גבוה לצדק ויושר והקדיש את חייו להגנת כל החיים באשר הם, בעיקר תושבי כדור הארץ. ברוב גלגוליה של הדמות, אופטימוס פריים משנה צורה למשאית סמי-טריילר קנוורת' בעלת קבינה שטוחה. בתוך החזה שלו מצוי חפץ עתיק שנודע בשם מטריקס המנהיגות של הרובוטריקים (או "מטריקס היצירה"), שנישא בידי כל מנהיגי הרובוטריקים.
פסל בגודל טבעי של אופטימוס פריים בפארק הדינוזאורים של סינמה סיטי ראשון לציון, יולי 2019
לפי הנרטיב של היקום, אופטימוס פריים הוא האחרון שנולד לשלושה עשר הרובוטריקים המקוריים של שושלת פריים. הניצוץ שלו דמה מאוד לזה של אביו הרוחני פרימוס. הוא היה המתווך ובעל החזון שבחבורה, ותואר לרוב כדמות חברית רגועה, מעוררת השראה ומחשבה וכן מאחדת בדעותיה. היה זה הניצוץ הייחודי שלו והביטחון הרב ש"כולם הם האחד" שאיפשר לשושלת פריים להתאגד יחדיו נגד יוניקרון, מביא הכאוס. כאשר טרגדיה הביאה לסופה של תקופת שושלת פריים ולקיומם של צאצאים פחותים מהם, אופטימוס פריים בחר להיוולד מחדש בבאר כל-הניצוצות כאחד מהם.
כעת כשכל זיכרון חייו הקודמים נמחק, פריים נטל את השם אוריון פקס וחיפש את דרכו בעולם החדש, כמו כל רובוט אחר. לבסוף הוא מצא את מקומו כפקיד מידע פשוט (פועל נמל בסדרת האנימציה) והיה מרוצה מעבודתו. הוא תמיד התנגד לאי-שוויון ששרר בקרב הסייברטרונים, ולאחר שקיבל השראה מקריאתו של גלדיאטור בשם מגהטרונוס להפיכה בסדר החברתי של סייברטרון, נקט עמדה נגד מערכת הקאסטות הרודנית שערערה את החופש של כל החיים התבונתיים בסייברטרון. הוא לא היה מודע לכך שמדריכו אלפא טריון, הארכיביסט הראשי של סייברטרון, היה אחד משלושה עשר הרובוטריקים הראשונים אשר ידע את הסוד החבוי בפקיד המידע. ברגע שפקס ומגהטרון גילו שלא היה ביניהם משותף ממה שחשבו, פקיד המידע הנחות קודם בידי המועצה השלטת והפך לפריים הבא.
עם השגתו של מטריקס המנהיגות, אוריון פקס הפך לאופטימוס פריים פעם נוספת, זכרונו שב אליו והוא עלה לשלטון כדי להנהיג את אנשיו. במהלך המאות, אובדן ומלחמות גרמו לו להיראות לרוב כרציני ותקיף. אולם מתחת לפני השטח, אכפת לו מאוד מנתיניו וחבריו הקרובים ביותר יכולים להסתמך על החמימות והאדיבות שלו. הוא גם חש צער עמוק על אובדן חבר ללחימה ושביב של תקווה על כך שניתן להצילו.
את דמותו של אופטימוס פריים מדבב בעיקר פיטר קאלן, שדיבב אותו בסדרה המקורית. בעקבות הפקת סרט הלייב אקשן "רובוטריקים", קאלן שב לדבב אותו בסרטי ההמשך ובסדרות נלוות כדוגמת "רובוטריקים פריים".
בשנת 2021 השיקה חברת Robosen צעצוע אספנות של אופטימום פריים שהוא למעשה מיני-רובוט ניתן לתכנות שיכול לשנות צורה בעצמו, לפי פקודה קולית.